section_heading: Životopis
paragraph_text: Književnost je diplomirala na Filozofskom fakultetu u Zagrebu, na kojem 1980. stječe doktorat obranivši disertaciju na temu "Hrvatska preporodna književnost u Istri". Dugi niz godina radi kao docent na Pedagoškom fakultetu u Rijeci. Zapaženim znanstvenim prilozima i priopćenjima i komparatističkim studijama i esejima, posvećenim nadasve književnom stvaralaštvu istarsko-kvarnerske regije, ali i drugim književnostima, sudjeluje na brojnim znanstvenim skupovima u organizaciji HAZU (ranije JAZU), Filozofskog fakulteta u Zagrebu, Čakavskog sabora, Hrvatskog filološkog društva i dr. Za tisak priređuje kritička i druga izdanja istaknutih istarsko-kvarnerskih autora.